નવી દિલ્હીઃ રિયો ઓલમ્પિકમાં સૌથી વધારે ભારતીય ખેલાડીઓને ઉતારવા છતાં માત્ર બે જ પદક પ્રાપ્ત કર્યા બાદ પ્રધાનમંત્રી નરેન્દ્ર મોદીએ આગામી ત્રણ ઓલમ્પિક માટે એક્શન પ્લાન તૈયાર કર્યો છે. જેના માટે તેમણે વર્કફોર્સની જાહેરાત કરી છે. પીએમ મોદીએ કહ્યું છે કે 2020, 2024 અને 2028માં યોજાવા જઇ રહેલા ઓલમ્પિક માટે વર્કફોર્સ બનાવવામાં આવશે. જે આ રમતોની તૈયારી માટે એક્શન પ્લાન બનાવશે. ભારતે હાલમાં પૂર્ણ થયેલા રિયો ઓલમ્પિકમાં બે પદક પ્રાપ્ત કર્યા છે. જેમાં બેડમિન્ટનમાં પીવી સિંધૂને સિલ્વર અને મહિલા પહેલવાનીમાં સાક્ષી મલિકને બ્રોન્સ મેડલ પ્રાપ્ત થયો હતો.